Milí deviataci,

z témy „**História Slovenska“** si pomocou učebnice vytvorte poznámky a základné údaje je potrebné si zapamätať. Keďže touto témou ukončíme ďalší tematický celok, tak na budúci týždeň pripravím pracovný list zameraný na zopakovanie histórie Zeme a Slovenska.

Som veľmi rada, že sa snažíte vzdelávať a sledujete zadania.

**Téma : Geologická história Slovenska**

Príroda vyniká veľkou **pestrosťou a rozmanitosťou.**

Na začiatku **prvohôr** bolo na našom území **more.** Pri vrásnení vzniklo mohutné pohorie. Veľká časť územia sa stala na dlhú dobu **súšou.** Na konci prvohôr bola na Slovensku **púšť**, takmer bez života.

**V druhohorách** bolo územie zaplavené morom Tethys, v ktorom sa usadzovali najmä **vápence a dolomity.** Na konci druhohôr sa začalo **alpínske vrásnenie.**Na veľkej časti územia vzniklo nové pohorie a zasa prevládala **súš.**

V **treťohorách** bolo na severe a juhu **more.** Usadzovali sa vrstvy pieskovcov a ílovcov, ktoré sa striedali (**flyš**). Koncom treťohôr bolo u nás naposledy more.
V jazerách po ústupe mora vznikali ložiská **hnedého uhlia.** Prejavovala sa aj intenzívna **sopečná činnosť.**

V **štvrtohorách** mala krajina charakter **tundry a chladnej stepi.** V niekoľkých pohoriach boli **horské ľadovce.** V medziľadových dobách sa tvorila kvapľová výzdoba jaskýň a vznikala pôda. Riečna sieť sa podobala dnešnej. Človek - ako významný geologický činiteľ.

**Téma : Osobitosti a stavba neživej prírody Slovenska**

**- túto tému máš v učebnici BIO.** 

**A ešte taká múdrosť :**

**„Učiteľ  môže  otvoriť  dvere, ale vstúpiť do nich musíš ty sám.“ (neznámy autor)**

 S pozdravom p.uč.Ivanová a Harvilová.